Πατριάρχης Θεόδοτος Β΄

Ο Θεόδοτος Β΄ διετέλεσε Πατριάρχης Κωνσταντινουπόλεως μεταξύ των ετών 1151 και 1153.

Αναφέρεται και ως Θεοδόσιος Α΄. Πριν την εκλογή του διετέλεσε ηγούμενος στη Μονή Αναστάσεως στην Κωνσταντινούπολη. Κατά τη διάρκεια της Πατριαρχείας του δεν συνέβησαν σπουδαία εκκλησιαστικά γεγονότα και απεβίωσε εν ενεργεία.

Από επιστολή του Μητροπολίτη Εφέσου Γεωργίου Τορνίκη προς τον Μητροπολίτη Αθηνών Γεώργιο Μπουρτζή μαθαίνουμε ότι η «άγρια μάζα του κλήρου» της Αγίας Σοφίας σχεδόν λιντσάρησε τον Μητροπολίτη Εφέσου όταν αυτός αντιτάχθηκε στο σχέδιό τους να εξοικονομήσουν χρήματα για την κηδεία του Πατριάρχη Θεόδοτου. Φαίνεται ότι η επιθυμία να στερηθεί των πλήρων τιμών κρατικής κηδείας εδραζόταν σε κατηγορίες ότι υπήρξε Βογόμιλος, κατηγορία που εκτοξεύτηκε από τον εψηφισμένο Πατριάρχη Αντιοχείας Σωτήριχο Παντεύγενο, ο οποίος χρησιμοποίησε το «μαύρο και ζαρωμένο χέρι» του νεκρού Θεόδοτου ως απόδειξη της αιρετικότητάς του. Ο Ιωάννης Κίνναμος αναφέρει μόνον ότι ο Θεόδοτος «ήταν συνηθισμένος σε ασκητική πειθαρχία».

Παραπομπές

Πηγές
 Οικουμενικό Πατριαρχείο
 Paul Magdalino. (2002). The Empire of Manuel I Komnenos, 1143-1180, Cambridge University Press
 John Kinnamos. (1976). The Deeds of John and Manuel Comnenus, Columbia University Press

Θεοδοτος Β
Βυζαντινοί του 12ου αιώνα
Επίσκοποι του 12ου αιώνα